钦定古今图书集成/明伦汇编/官常典/第627卷 > 杨梦弼
## 钦定古今图书集成/明伦汇编/官常典/第627卷 > 杨梦弼

按《山西通志》：“梦弼，五台人。万历庚子举人。任浙州，蝗
不入境。时萑苻盗起，亲诣贼垒，谕以顺逆，贼众拜伏
解散。调荥泽，有巨憝祝布者，擒获处死，阖境称快。升
陕西巩昌同知，抚按交疏恳留，士民诣阙陈情，遂改
授开封同知，本府仪封。王所为不轨，与抚按议奏，抚
按难之，梦弼曰：‘孔子堕三都，强公室。今强藩不法，安
忍坐视’！”遂诣阙陈情。王惧，遗金十万，即将原金解奏。
诏削王籍为庶人，名震中州，有“小包”之称。神宗亲书
御屏曰：“天下清官第一员”；赐敕褒美。丁父丧归，亲筑
茔垒；三年之内，形毁骨立。竟以哀毁卒。